JKW-KABUM-05-CA-004-005-wylie
bslab btus le 'grel/ bslab btus le 'grel bzhugs so/__/na mo\u0f85 tsaR+Ya shAn+ta de bA ya/__des mdzad pa'i bslab pa kun las btus la/__klad dang /__gzhung dang /__mjug gi don gsum/__dang po go sla/__gnyis pa la/__bslab pa mdor bsdus te bstan/__de rgyas par bshad/__bshad pa'i mjug bsdu ba'o/__/gnyis pa la le'u bcu drug yod pa'i don rnams gtong /__srung /__dag__/spel gyi chos bzhi gsum bcu gnyis kyis bsdus shing phar phyin drug dang sbyar nas bstan te/__le'u dang po sbyin pa'i bar gyis gtong ba gsum/__gnyis pa nas drug pa'i bar gyi lngas srung ba/__bdun pa nas longs spyod dang bsod nams srung ba rnams bstan to/__/dag pa la gsum gyi/__dang po lus dag pa la gnyis las/__le'u brgyad pas sdig pa sbyong ba dang /__dgu pa nas bcu bzhi pa'i bar drug gis nyon mongs pa sbyong ba bstan/__longs spyod dang bsod nams dag pa gnyis bco lnga pas bstan/__spel ba la/__lus dang longs spyod spel ba ni/__le'u bcu drug pa'i bam po gnyis pa zhes pas bstan/__de nas rgya cher ni sangs rgyas kyi spyod yul yin no/__/zhes pa'i bar gyis bsod nams spel bar bstan no/__/de las le'u dang po go sla/__gnyis pa nas drug pa'i bar gyis lus srung ba la/__dngos dang /__de'i thabs gsum bstan pa'o/__/dang po la gnyis te/__rab byung dang /__khyim pa'i bslab bya'o/__/de'i dang po lnga ste/__chos 'dzin pa/__bdud spong ba/__mi dge ba'i bshes gnyen spong ba/__byang sems 'dor ba spong ba/__'khrul pa'i nyes pa spang ba'o/__/khyim pa'i bslab bya la gnyis te/__gnod pa dngos dang /__de spong ba'i thabs so/__/dang po la bzhi ste/__mi khoms pa'i gnod pa/__mi dge ba bcu'i gnod pa/__byang sems la log sgrub/__chos spong ba'i gnod pa'o/__/gnyis pa spong ba'i thabs le'u lnga pas bstan/__le'u drug pa lus srung ba'i thabs la/__dran shes kyis/__gzhan la ma dad pa spang bas sman sogs bsten pas srung ba'o/__/dag pa gsum gyi lus dag pa'i sdig pa sbyong ba le'u brgyad pas bstan/__nyon mongs sbyong ba dgu pa nas bcu pa'i bar gyis/__bzod brtson gnyis la le'u re re/__bsam gtan dang shes rab gnyis la gnyis res bstan/__bzod brtson go sla/__bsam gtan la phyi'i rnam g.yeng spong ba/__spangs nas ting 'dzin bsgom pa'o/__/dang po ni/__dgon par gnas pa'i le'us bstan/__gnyis pa la gnyis/__zhi gnas dang lhag mthong bsgom pa'o/__/dang po la bzhi/__rnam g.yeng gi gnyen por skye rga na 'chi/__'dod chags la mi sdug pa/__zhe sdang la byams pa/__gti mug la rten 'brel bsgom pa rnams le'u bcu gnyis pas bstan/__gnyis pa lhag mthong ni shes rab ste/__de la gang zag gi bdag med bsgom pa bcu gsum pa dang /__chos kyi bdag med bsgom pa bcu bzhi pas bstan te/__de ltar phar phyin drug gi nyams len chos bcu gnyis kyi sgo nas bstan pa'i phyir spyod 'jug dang shin tu mthun cing rtogs sla ba yod do/__/shu b+haM//___//__!__
Debug data: